CELEX: 62013CN0590
Language: da
Date: 2013-11-20 00:00:00
Title: Sag C-590/13: Anmodning om præjudiciel afgørelse indgivet af Corte Suprema di Cassazione (Italien) den 20. november 2013 — Idexx Laboratoires Italia srl mod Agenzia delle Entrate

25.1.2014   
            
            
               DA
            
            
               Den Europæiske Unions Tidende
            
            
               C 24/10
            
         Anmodning om præjudiciel afgørelse indgivet af Corte Suprema di Cassazione (Italien) den 20. november 2013 — Idexx Laboratoires Italia srl mod Agenzia delle Entrate
   (Sag C-590/13)
   2014/C 24/19
   Processprog: italiensk
   
      Den forelæggende ret
   
   Corte Suprema di Cassazione
   
      Parter i hovedsagen
   
   
      Sagsøger: Idexx Laboratoires Italia srl
   
      Sagsøgt: Agenzia delle Entrate
   
      Præjudicielle spørgsmål
   
   
               1)
            
            
               Finder principperne i Domstolens dom af 8. maj 2008, forenede sager C-95/07 og C-96/07 — ifølge hvilke artikel 18, stk. 1, litra d), og artikel 22 i sjette direktiv 77/388 (1), som ændret ved direktiv 91/680/EØF (2), om harmonisering af medlemsstaternes lovgivning om omsætningsafgifter er til hinder for en praksis med hensyn til berigtigelse af angivelser og opkrævning af moms, som sanktionerer en tilsidesættelse af dels de forpligtelser, der følger af formaliteter, der er fastsat i national lovgivning i overensstemmelse med artikel 18, stk. 1, litra d), dels de regnskabs- og angivelsesforpligtelser, der følger af nævnte artikel 22, stk. 2 og 4, ved at nægte adgang til fradragsret ved anvendelsen af ordningen for omvendt betalingspligt — også anvendelse i tilfælde af en afgiftspligtig persons fuldstændige tilsidesættelse af de i de nævnte bestemmelser omhandlede forpligtelser, når der under alle omstændigheder ikke hersker nogen tvivl om den afgiftspligtige persons stilling og ret til fradrag?
            
         
               2)
            
            
               Henviser udtrykkene »obblighi sostanziali«, »substantive requirements« og »exigences de fond« i de forskellige sprogversioner af Domstolens dom af 8. maj 2008, forenede sager C-95/07 og C-96/07 — for så vidt angår omvendt betalingspligt for moms — til pligten til at betale moms, overtagelsen af afgiftsgælden eller eksistensen af materielle betingelser, som begrunder, at den afgiftspligtige person pålægges den omhandlede afgift og som regulerer fradragsretten med henblik på at sikre det EU-retlige princip om momsens neutralitet, såsom eksempelvis sammenhæng, afgiftspligt og adgangen til fuldt fradrag?
            
         
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).
   
      (2)  Rådets direktiv 91/680/EØF af 16.12.1991 om tilføjelse til det fælles merværdiafgiftssystem og om ændring, med henblik på afskaffelse af de fiskale grænser, af direktiv 77/388/EØF (EFT L 376, s. 1).